
	Tyrimo ir atsisakymo nagrinėti skundą pagrindai, procedūros, terminai
	Išsamiau 

	Tyrimo pradžia
	Sprendimas pradėti tyrimą ar jo nepradėti priimamas ne vėliau kaip per 10 darbo dienų nuo skundo gavimo ar pagrįstos informacijos visuomenės informavimo priemonėse paskelbimo dienos. Tyrimo pradėjimo terminas negali būti pratęstas ar atnaujintas, o jo nesilaikymas gali būti laikomas esminiu procedūriniu pažeidimu. Komisija gali rinkti papildomus duomenis, taip pat siųsti raginimą deklaruoti konkrečius privačius interesus. Tyrimas gali būti nepradedamas, kai skunde nėra nurodyta, kokį konkrečiai valstybės politikų elgesio principą, nuostatą ar teisės aktuose nustatytus konkrečius reikalavimus asmuo savo konkrečiais veiksmais ar neveikimu pažeidė. Sprendimas nepradėti valstybės politiko elgesio tyrimo turi būti motyvuotas ir pagrįstas. Apie tai pareiškėjas informuojamas per 5 darbo dienas. 
	Skundo nagrinėjimas, tyrimo pradžia 

	
	
	

	Tyrimo dalyko nustatymas
	Privalu apibrėžti tyrimo dalyką – įvardyti, dėl kokių konkrečiai asmens veiksmų ar neveikimo pradedamas tyrimas, tiksliai nurodyti, kokių Kodekso nuostatų pažeidimu tiriamasis asmuo yra kaltinamas. Nagrinėjimo dalykas tyrimo metu negali būti siaurinamas ar plečiamas. Tyrimas turi būti atliekamas tik dėl faktinių aplinkybių, nurodytų asmeniui raštu pateiktame pranešime. Paaiškėjus naujų aplinkybių, Komisijos posėdyje priimamas sprendimas pradėti atskirą tyrimą arba raštu informuoti asmenį apie išplėstas tyrimo ribas.
	Tyrimo dalykas

	
	Tyrimo eiga
	

	Įrodymų rinkimas ir analizė
	Nagrinėjama, ar buvo su valstybės politikų elgesio principais (jų apibrėžtimi) nesuderinamų pažeidimų. Faktinės aplinkybės vertinamos pagal veikos pobūdį, turinį, pakartotinumą, trukmę ir kt. Jos negali būti grindžiamos prielaidomis ar spėliojimais. Aplinkybės turi būti patvirtintos patikimais, neprieštaringais ir tarpusavyje susijusiais įrodymais.
	Tyrimo eiga
Kodekso principų turinys 

	
	
	

	Tyrimo terminas
	Tyrimas turi būti baigtas ne vėliau kaip per tris mėnesius nuo tyrimo pradžios. Prireikus, terminas gali būti pratęstas, bet ne ilgiau kaip vieną mėnesį. Sprendimas pratęsti tyrimą, nepasibaigus trijų mėnesių terminui, priimamas Etikos komisijos posėdyje ir fiksuojamas protokole.
	Tyrimo terminas


	
	Tyrimo pabaiga ir sprendimo priėmimas
	

	Užbaigiamas
tyrimas
	Nustatoma, ar tyrimo metu surinkta medžiaga yra pakankama politiko elgesiui įvertinti ir užbaigti tyrimą (tyrimas užbaigiamas atskirame posėdyje, tai aiškiai fiksuojama jo protokole). Ne vėliau kaip per 5 darbo dienas nuo tyrimo užbaigimo, vertinami tyrimo metu surinkti duomenys ir priimamas sprendimas. Apie posėdžio, kuriame bus priimtas sprendimą, vietą ir laiką ne vėliau kaip prieš 5 dienas iki posėdžio pradžios turi būti pranešta valstybės politikui.
	Tyrimo užbaigimas



	
	
	

	Priimamas sprendimas
	Nurodomos faktinės aplinkybės, aprašomi gauti paaiškinimai. Pateikiamas aiškus ir išsamus vertinimas, ar asmens elgesys (ne)suderinamas su valstybės politikų elgesio principais. Sprendimas privalo atitikti bendruosius administracinio sprendimo turinio reikalavimus. Asmens teisė skųsti jo atžvilgiu priimtą sprendimą ginčų nagrinėjimo ne teismo tvarka VTEK privalo būti nurodyta sprendime.
	Sprendimo priėmimas

